open-index/open-wikipedia-markdown huggingface dataset:
Naŋ

**Naŋ** bɛɛ di ya'a an babʋg ka an namis anɛ bʋnvʋ dinɛ ken teŋin ka dit o bʋnvʋtaaba. Di mɔri nɔba anii, ka anii la pʋʋgʋn nɛɛ pʋsʋg bɛnnɛ datiug ka pʋsʋg dinɛ kpɛlim la bɛ dagɔbʋg, ka o zʋʋr la gigisi-gigis ka o kennɛ nyaŋim. Saŋa bɛdigʋ ba bɛnnɛ tambin'isʋg ni.

## Gbanvɛɛnsa
Kamini Pather

**Kamini Panther** (ka ba dʋa o dabispisi daar wadisa anaasi yʋʋm tusir kɔbuswai nɛ pisnii nɛ atan la) anɛ South Africa onɛ dʋgid diib, ka kiad diib niŋid fɔɔtɔ ni paan nidib, ka lɛm piand TV nɛ walis ni. Onɛ da di Onɛ mi dʋgibʋ gad sɔ wusa South Africa linɛ da paas ayi yʋma tusa ayi nɛ piinɛ atan la ka da yooga azidiibʋ gilig ka li yʋʋr an pʋasada di dʋnia.

## Biilim saŋa nɛ sakur
Tʋŋtʋŋ nam piinɛ anu South Africa da siiŋ India tɛŋdatiʋŋ, ba da dʋa Panther nɛ Mobeni Heights, tɛŋkpiŋkpɛŋ kanɛ bɛ Durban, o dʋadib da an Rajen nɛ Anitha ka ba da nɔbignɛ Glenwood. O mɔr pitʋ ka o yʋʋr an Neelan. O da kiŋnɛ Durban Girls college ka da kɛŋ tʋɔn lɛm naae KwaZulu-Natal University ka die gbaŋ kanɛ paal ye o mɔya commerce nɛ fʋn na kʋos kʋosidim siɛm. On naae sakʋr sia yiiga la anɛ wiiʋg nɛ dobʋʋlum tolʋŋ sakur ka mɔ yoga zamisug ni.

## Tʋʋma
On da sɔb Aficionado naae la, Panther da siiŋi o mɛŋ diib tʋʋma, ka pʋt li yʋʋr Deelishuss, yʋma tusa ayi nɛ anii. Yʋma tusa ayi nɛ piinɛ ayi, o da tʋm tisid banɛ mɔr naasaalaadi tʋm diib tʋʋma nɛ CRUSH, ka yʋma tusa ayi nɛ piinɛ atan ka o da an onɛ suŋid diib daan bɛ Siba Mtongana. Panther walis da mɔr 2oceansvibe Radio, Good Hope FM, nɛ Heart 104.9 FM.

Panther da lɛm di dʋgdʋgidib wusa kpɛɛm South Africa linɛ da paasa ayi la yʋma tusa ayi nɛ piinɛ atan la ni.

Panther da yooga azidiibʋ gilig ka li yʋʋr an pʋasada di dʋnia nɛ Lucky Bean Media. Ban da maal li di bungɔsida la, li da anɛ yʋma tusa ayi nɛ piinɛ anaasi, ka li da nɔk bakʋai nama awai tɛns kɔnɔbkɔnɔb zinis piiga dʋnia wusa ni ka tɛnsa wʋsa mɔr nidib banɛ gɔsid diib sɔbʋg la yela. Li da yi yiiga SABC 3 nɛ wadisa anʋ ni yʋma tʋsa ayi nɛ piinɛ anʋ. Ba da piand li yela tens bɛdiɔ. Ba da di SAFTA yʋma tʋsa ayi nɛ piinɛ ayʋobɔ ka di paal ye ba bʋngɔsida la vɛnli gaad so wusa.

O da zɔ yʋma tʋsa ayi nɛ piinɛ ayʋobɔ Cape Town zɔɔb la. O da kilim sariakadkpɛɛm banɛ bɛ agɔlgɔl South Africa diib dʋgibin la.

Yʋma tʋsa ayi nɛ piinɛ ayɔpoi la, Panther da siniŋ diib laad, nɛ gbaŋ kanɛ piand diib yela. Yʋma tʋsa ayi nɛ piinɛ anii, O da laasi nɛ UCOOK South Africa dim ye ba sʋŋ o diib nam yela, ka da yoog Füdy, o mɛŋ diib daaŋ ka nidib na buɔl ka ba mɔr diib kɛŋ tisiba nɛ loor.

Panther da siniŋ Dim yiin nɛ yiŋ, ka li anɛ gbaŋ ka bɛ India South Africa dʋgibin,yiiga wadig la yʋma tʋsa ayi nɛ pisinɛ yinnɛ 

## Gbanvɛɛnsa
Karen Dudley

**Karen Dudley** (ba dʋa o nɛ daba anʋ daar yiiga wadig la yʋʋm tusir nɛ kɔbiswai nɛ pisyuobʋ nɛ anii) South Africa diib dʋgib sɔb, ka sɔbid diib nam yɛla, ka mɔr zinig kanɛ ka ba kennɛ dit, O daʋŋ la yʋʋr anɛ Woodstock ka bɛ Cape Town zinig kanɛ ka zugdaan kʋdig pʋ'a Michelle Obama da kaai wadisa ayʋobɔ la yʋma tusa ayi nɛ piinɛ yinne.

O yʋʋr nammi yi CNN nɛ TEDx ka New York Times dim nɛ Guardian dim da buol o bu'os bu'osa. O da anɛ wadmaan adʋgigaadtaaba linɛ ka ba bʋon ye mdaʋŋ wada South Africa ka ba ɛnti buoli ba sɔns TV ni la.

## Daʋŋ la
Dudley da si'iŋ Daʋŋ la nɛ nwadis anaasi la ni yʋma tusa ayi nɛ awai on da tʋm o diib tɔlʋŋ ka li ti nɔbigi gad o mɛŋ yir la. O diib zinig la da mɔr nɛ divaand nɛ zɛmaasa ka paas si'elnam ka li malis. Ba da kpar o diib zinig la nɛ yʋma tusa ayi nɛ pisi COVID-19 da kena ka paae South Africa la yɛla.

## Ken-ken
South Africa onɛ sɔbid diib yɛla Andy Fennerl yɛl ye Dudley anɛ “onɛ mɔr baŋir nɛ zɛnvaand dʋgib ka nyaŋidi kɛt ka malisim bɛ lini pʋ malis ni”. Yolisa Qunta bɛ Daily Maverick ye o tʋʋma la ”teŋ mi li yela” ka di banɛ ka o tid nidib la “paal ye li anɛ di paalig ka o paasid linɛ ket ka li an sʋm ka malis hali”

## Gbanvɛɛnsa
Pierre Thiam

**Pierre Thiam** Senegal dim nid onɛ dʋgid, gbaʋŋ sɔbid nɛ onɛ zabid ye o mɔr tiakiri kenn o teŋin na. Ba baŋ Thiam ka o anɛ onɛ zi' diib dʋgib kɔn'ɔb-kɔn'ɔbi ken West African ni na.

California ni, Thiam da pin'il ka su'e Pierre Thiam Group, dinɛ la'am kpabi su'e Teranga diib zi'igi bɛ New York City nɛ Yolélé Foods. Yolélé, dinɛ yʋʋm pin'ilʋgi bɛ 2017 la, anɛ diib lʋgʋr dinɛ ka ba dʋgid mui ma'aa, dinɛ an African dikpɛŋ yinne. Dinɛ lɛm pɛ'ɛs dinɛ yi yʋʋm 2015 laa, Thiam an dʋgib la kpɛɛm tis Nok bani paam piini yit Alara bɛ Lagos, Nigeria, nɛ Pullman Hotel dinɛ bɛ Dakar, Senegal la dʋgib kpɛɛm nu'ug tigir. Thiam sɔb gbana bɛdigʋ kati wa'ae diib dʋgib, June 2024. 

## Gbanvɛɛnsa
Bertus Hendrik Basson

***Bertus Hendrik Basson*** (o dʋam dabisir anɛ yʋʋm tusir, kɔbiswai nɛ pisyɔpɔi nɛ awi, Vaala nwadig, dabpiinɛ ayi daar) O anɛ Ninkanɛ yit South Africa ka dʋgʋd diib, ka sʋʋe diib kuosig zinig, ka an kpikpiŋ daan ka lɛn an onɛ tisid labaya bɛ TV ni ka nidib mi o nɛ ye o anɛ kpɛɛm tis banɛ dʋgʋd diib bɛ Overture linɛ bɛ Stellenbosch, Western Cape.

## Nyɔvʋr pinilig
Ban da dʋa o Cape Town tɛŋin yʋʋm tusir, kɔbiswai nɛ pisyɔpɔi nɛ awai nyaaŋ la, Bertus da nɔbigi bɛ nɛ Polokwane, Nelspruit nɛ Witbank. O da pinili sʋŋid o ma diib dʋgʋb ka da an finn. On da nɔbigid la, Basson da tʋm nɛ bɛ Spur Steak Ranches ziid diib nɛ dama tisid banɛ kɛnn anina na daa siel, ba mɛ da kuosid dama nɛ biis diema laad anina.

## Tʋʋma
Bertus Basson da pinili tʋm diib tʋʋma nɛ on da an yʋʋm piinɛ ayɔpɔi la saŋa. O da kɛŋ London tɛŋin ka an yʋʋm piinɛ awai ye o tʋm diib kuosig zinig kanɛ ka Michelin da sʋʋe ka li buon Chez Bruce. Basson da pinil o diib kuosig yiiga linɛ ka o da pʋd ye, Diib wʋsa zinig bɛ yʋʋm tusayi nɛ anu ni. Yʋʋm tusayi nɛ ayɔpɔi ni, ba da tis Bertus yaan ye onɛ dʋg diib gaad o taaba bɛ Unilever yʋʋm kan pʋʋgin, ka o nyaan da pinil o mɛŋ diib kuosig zinigi bɛ Sapal nwadig la ni. On da gaad tuoni gɔsid Overture diib kuosig zinig la, ba da paam yaan piini yi Eat Out Guide nɛ Rossouws Restaurant Guide ni.

Basson da paasi an sariakati bɛ diib dʋgʋb nyaab pinilig yʋʋm la ti paae yʋma anaasi, diem kaŋa yʋʋr da anɛ The Ultimate Braai Master ka ba yisidi li TV ni bɛ SABC 3. O da pianad TV diema kanɛ buon Top Billing nɛ daar wʋsa sɔnsig diema kanɛ da buon Expresso la pʋʋgin.

Basson da di yaani an "Onɛ dʋg diib gaad o taaba" bɛ yʋʋm tusayi nɛ piinɛ awai South Africa yaan piini kanɛ ka ba buon EatOut piini la, o tʋʋm kanɛ ka o da tʋm bɛ Eike nɛ Overture ni la yela.

## Diib kuosig zinis

## Gbana
Bertus Basson sɔb nɛ gbana ayiŋa:

•	Homegrown (2017, Jacana Media; ISBN 9781928247081)

•	Being Bertus Basson (2018, Jacana Media; ISBN 9781431426416)

## Piini nɛ gaŋir

## Gbanvɛɛnsa
Tolani Tayo-Osikoya

**Tolani Tayo-Osikoya**, ka ba bʋon o ye Chef T, anɛ onɛ dugid diib yit Nigeria ka lɛn maan bʋŋosida, on yʋʋr kanɛ ka o mɔri maan bʋŋosida niŋid YouTube la anɛ Gbaʋŋ kanɛ an onɛ nɔŋ daʋŋ.

## Sakʋr nɛ tʋʋma
Tolani da kiŋɛ Babcock University ti zamis a-kaali-vɛnlig, yʋma tʋsa ayi nɛ piinɛ ayi la ni. O da siiŋ Gbaʋŋ kanɛ an onɛ Nɔŋ Daʋŋ bʋn yʋma tusa ayi nɛ piinɛ anii. Yʋʋm tusa ayi nɛ piinɛ awai ka o da di onɛ mi Jollof dʋgibʋ gaad sɔ wusa Sterling Banki ni. Gbaʋŋ kanɛ an onɛ Nɔŋ Daʋŋ bʋn mɔr nidib million atan gosid lin paae yʋma tusa ayi nɛ pisinɛ anaasi saŋa.

O nam mi ziɛn Knorr, nɛ PZ Cussons bekɛʋg maasim, nɛ malta Guinness nɛ sieba nobazug bɛ Nigeria. Yʋma tʋsa ayi nɛ pisi nɛ atan o da paasi an sariakad bɛ Suorin Diib Naija.

## Vʋm Bɛllim
Tolani ɛlne Temitayo Osikoya; ka ba mɔr biig yinne. O anɛ Nigeria nid ka yit Yoruba dim tʋŋ ni.

## Piini
Onɛ sɔbi gaad sɔ' wʋsa, yʋma tusa ayi nɛ pisi nɛ ayi, ELOY Piini.

## Gbanvɛɛnsa
Billy Gallagher

**Billy Gallagher**, (17 Mɔtul 1948 – 19 Sigsaa 2016) da anɛ onɛ dʋgʋd diib ka lɛn maan kpikpiŋi bɛ South Africa.

On da tʋm The Dorchester linɛ London nyaaŋ la, Gallagher da lɛb South Africa yʋʋm tusir, kɔbiswai nɛ pisyɔpɔi nɛ atan ni ka an banɛ dʋgʋd kpɛɛm bɛ hotel chain Southern Sun.

Yʋʋm tusir, kɔbiswai nɛ pisnii nɛ ayi ni, ba da gaŋ Gallagher ye o an kpɛɛm tis lʋgir kanɛ gɔsid diib dʋgʋb yela sʋʋlim, o an ba kpɛɛm wala paae yʋma pisi nɛ yinnɛ nɛ ban ti tis o naasi bɛ yʋʋm tusayi nɛ atan ni. Yʋʋm tusir, kɔbiswai nɛ piswai nɛ ayuobʋ ni, o da kilim zugraani tis banɛ dʋgʋd diib dunia wʋsa, ka yʋʋm tusayi la ka ba tis o naasi.

Yʋʋm tusayi ni ka o da paam sapʋat ka li pɔnɔlim o.

Lin yi yʋʋm tusayi nɛ anaasi ni sa ka o da an kpɛɛm ka lɛn an onɛ pianadi tisid Southern Sun Hotel Group kanɛ bɛ Johannesburg; lin yi yʋʋm tusayi nɛ anu ni, ka o an kpɛɛm tis banɛ gɔsid diib dʋgʋb titua yela bɛ Johannesburg, ka lin yi yʋʋm tusayi nɛ ayuobʋ ni, ka o da an kugraani tis sakur kanɛ zamisid tɛŋ kaar yela nɛ nidib sʋŋir yela bɛ Johannesburg.

Gallagher da kɛŋ sakur ka paam gbaŋ kanɛ ka ba buon Doctorate bɛ diib dʋgʋb pʋʋgin bɛ Johnson & Wales University linɛ bɛ Miami la.

## Gbanvɛɛnsa
Justin Bonello

**Justin Bonello** (dʋam 21 Sigir 1971) anɛ Nidkanɛ yit South African ka an onɛ dʋgʋd diib, pianad T.V ni, ka maan sini, ka lɛn an gbaŋ sɔbid.

## Nyɔvʋr pinilig
Ba da dʋa Bonello nɛ Durban ka o nɔbigi bɛ Cape Town. O biilim saŋa o da zinini kpie Breede kɔlʋg nɛ Wild Coast. O mɔr taʋn yinnɛ. O yaab pʋa saan ka o zamis diib dʋgʋb, onɛ saal o yaam sʋŋ, ka zamis sini maaligi yi o ma kanɛ ka o yʋʋr buon Jeanne saan. O naae o naasaasɔɔng zamisigi bɛnɛ Cape Peninsula University of Technology.

## Tʋʋma
Bonello da paas diib dʋgʋb nyaab pʋʋgin yʋʋm tusayi nɛ ayuobʋ ni bɛ BBC diib ni ka li nyaaŋ ka o lɛn paas BBC nidib tʋʋma ni. On nɛ Peter Gird laasi pinil sini maalig tʋʋma zinig yʋʋm tusayi nɛ piinɛ yinnɛ, anina ka o an kpɛɛm maal sini nam la ka gaad tuoni gɔs diema sieba nam mɛn T.V ni, ka ba sieba an suor kanɛ kpɛnɛd Africa, Mɔɔd banɛ tɛɛnd yela, nɛ ti mɔr kpɛmisigi kpɛnɛd *Iceland tɛŋin*. Yʋʋm tusayi nɛ piinɛ ayi ni, o da pinil ka siniŋi gaad tuoni gɔsid nyaab kanɛ ka o da maal ka buoli li ye *The Ultimate Braai Master la*, li nyaaŋ ka "Okuhle Media" sʋʋgʋ li ka nannanna ba buoni li nɛ "Trace Studios". O da mɔr diem sia kɛna ka li mɔr piini tisid nidib ka li yʋʋr da buon ye  "tinam South African dimi an siem dɔlisid diib pʋʋgin".

Linɛ lɛn paas yaas, Bonello da pinil asʋʋmmɛŋ lʋgir kanɛ gɔsid gɔsid kpaadib, o gbanar da anɛ ye li nyaŋi tis nidib tʋʋma ka sʋŋ ka diib bɛ, ka mɔr tɛŋpʋʋgin dim kuob baŋiri lɛb tɛŋkpɛmisin nɛ sakur nam ni bɛ Cape Town.

## Yin vʋʋm
Bonello gbɛɛnsig zinig bɛnɛ Noordhoek on nɛ o pʋa Eugenie (née Tancred nɛ ba biis atan.

## Gbana
·        *Cooked in Africa* (2010)

·        *Cooked: Weekends Away* (2011)

·        *Cooked: Out of the Frying Pan* (2011)

·        *Justin Bonello Cooks... for Friends* (2012)

·        *Cooked in the Karoo* (2014)

·        *Roads Less Travelled* (2014)

·        *Ultimate Braai Master: Road Tripping with Justin Bonello* (2015)

## Gbanvɛɛnsa
Malifʋ

**Malifʋ** anɛ bʋnkani an dɛŋbʋn dinɛ kennɛ laligid ka di yitnɛ bugum kani mɔr paŋ la ni. Di maliguga la anɛ kut dinɛ kpi'em, ka mɛn tɔn'ɔn an bʋn ku'or(wan wʋʋ ku'om malifʋ bɛɛ kanos), pɛbisim( wan wʋʋ malifʋ kani ka ba buŋn ye light-gas malifʋ la). Maliguga la ian'adnɛ agɔla. Ba da maal malnɛ ye ba tis langimanam, ka mɛn lɛm mɔri tɔn'ɔsid. Nanna ti mɔr malifʋ gʋn-gʋn wʋʋ di'ema malifʋ, ku'om malifʋ nɛ bɛdigʋ sa ka li wʋsa mɔr tʋʋm.

## Gbanvɛɛnsa
Chef Fregz

**Gbubemi Fregene**, ka ba bʋon o ye Chef Fregz la anɛ onɛ dʋgid ka yit Nigeria.

## Biilim saŋa nɛ Sakʋr
Ba dʋa Gbubemi Fregene nɛ Abeokuta. O da nobig nɛ Benin City. O da zamis nɛ nuugtʋʋm nɛ niŋsaalib laad morim Covenant University nɛ diib dʋgib Le Cordon Bleu Culinary Institute ka li bɛ France.

## Tʋʋma
Gbubemi da siniŋi o diib zamisug la nɛ Oakwood Park ni, nɛ Protea Hotel ni yʋma tusa ayi nɛ anaasi ka da kiŋ tʋoni tɔlis Oleander Lodge yʋma tusa ayi nɛ ayɔpoi ka laam kpɛlim zamisid. Yʋma tusa ayi nɛ awai la, o da siniŋi o mɛŋ diib dʋgib zinig ka li yʋʋr an DVARD dugib zinig. Fregene da bas Nigeria yʋma tusa ayi nɛ piiga siniŋirin ka kiŋ ye o zamis Le Cordon Bleu diib dugib ka li bɛ Paris, France tɛŋin, o da diɛ diib dugib la gbaŋ. On da bɛ sakurin la, o da zamis fariŋ dugib ka lɛm zamis tɛns kɔnɔbkɔnɔb dugib. On da naae o zamisug Le Cordon Bleu la, o da tʋm saŋa biela daan diib zinig Paris wadis piiga la ni yʋma tusa ayi nɛ piiga kiŋ paae bʋnia yaʋŋ wadisa ayi yʋma tusa ayi nɛ piinɛ yinne. Ba da kɛya ka Fregene kpɛlim diibkʋosim zinig la, on da naae o dabisa biela zamisug la.

Gbebumi ka lɛb Nigeria na maali o mɛŋ yʋʋr ka paam Nigeria naakim ka ba bɔɔd ye ba zamis dʋgib la mɛn. On da bɔɔd ye o maal naakim la bɔɔdim ka ba yaŋi sɔnsid nɛ kpɛɛmnam la, o da maligim nobigi o zinig la nɛ, ka ɛnti maal alaasidʋg waad saŋa, lin yʋʋr anɛ Chef Fregz linɛ bɛ li kɔ. Gbebumi mɛ nammi an sariakad adʋgigaadtaaba nam ni bɛ Nigeria laam nɛ Knorr Taste Quest.

## Mɛŋ vʋʋm
O da di Kemi Lala Akindoju wadisa awai la ni yʋma tʋsa ayi nɛ piinɛ anii ka ba dʋa biribiŋ bʋnia yaʋŋ wadisa ayi la ni yʋma tusa ayi nɛ pisi nɛ yinne.
Tuozaafi

Sa'ab anɛ Ghana dim dikpeŋ kanɛ yi nidib banɛ bɛ north sʋ'ʋlʋm la. Di anɛ kawɛnna bɛɛ ki zɔm ka bam gɛndigid banki zɔm ( konkonte) mɔnnɛ li. Di malisi nɛ zɛn'saalim nɛ zɛnza'asʋg wʋsa wʋʋ ayooyo, ma'ana(ma'asa/kpiemis), nɔɔm,  zɛnma'sa, sɔ'ɔd, nyiiri bɛmfɛbig nɛ banɛ kpɛlim wʋsa. Fʋ tʋnɛ pɛ'ɛs bommʋ nɛ ni'im mɛn.
Kokonte

**Kokonte**,  ka tita'am buon ye “**face the wall**”, la anɛ dikanɛ ka nidib banɛ bɛ ninsabilis sʋ'ʋlʋm la dit.  Temis wʋʋ Togo, Ghana nɛ banɛ kpɛlim. Ghana teŋgbaŋin laa, banɛ taa dit kokonte anɛ buud bama.Ga, Akan, Hausa dim wʋsa. Saŋa bɛdigʋ, Kokonte yiti anɛ zi'an, pipɛ'lig nɛ dɛn'ɛm. Di niŋgbiŋ si'im la bigisid din yit buudi kanɛ maali di. Ba yiti nɛɛm nɛ banki bɛɛ bus kpiemisi maali di.

Konkonte anɛ Ghana dim diib kanɛ ka ba mɔr banki zɔm maan ka ba dit nɛ suma nɛ abɛ zɛɛn'ɛd.  Di ka' disaaŋ West Africa  sʋ'ʋlʋmin wʋʋ Nigeria. KaCaribbean dim mɛ ditti li.

Na'asaanam buon dikaŋa nɛ ye "brown fufu". Di ye di nwa'asi nɛ Brazil dim diib kanɛ ka ba buon ye tapioca la. Ka  Ghana, Volta  sʋ'ʋlim dim mi'i li ka dit li hali la.

Di anɛ dikanɛ an na'na ka ba mɔr busa nɛ banki zɔ'ɔm mɔn ka li an' pipɛlzian'a. Ghana teŋin  Akan buudi la taa maan ka di yʋ'ʋr la yinɛ buudi banɛ kwa pian'ad la ni na.

## Gbanvɛɛnsa
Prue Leith

Pʋ'a kanɛ yʋ'ʋri buon ye Dame Prudence Margaret Leith la ,ba da dʋ'a o nɛ  Fulunfug 18, 1940.  (18 February 1940) . O anɛ ninsabilis nɛ na'asaanam banɛ bɛ South Africa. Ka an' di dʋgʋdi bɛ diib zin'igin. O mɛ lɛn sɔbid gbana nɛ sɔllima bukku  nam.
Abigail Mbalo-Mokoena

**Abigail Mbalo-Mokoena** anɛ South Africa ninkanɛ dʋgʋt bɛɛ kuosid diid. O anɛ pʋakanɛ kuosid diib, sʋʋe diib kuosʋg zinig ka lɛn an creative director tis 4Roomed, dinɛ ka ba buon te 4Roomed eKasi Culture bɛɛ eKasi, dinɛ bɛ Khayelitsha tempʋʋgʋn, 30 kilometres (19 mi) yit Cape Town, dinɛ bɛ South Africa la kpikpɛŋ. Yʋʋm tusa ayi nɛ piinɛ awai (2019) la ni, ba da tiak 4Roomed yʋʋri laas ka di paas nɛ Food & Wine nɛ Travel + Leisure labaya gbana ni ka di paas diib kuosʋg zinis pistan (30) la ni dunia wʋsa.

## Vʋm pinilʋg
Ba da dʋa Mbalo-Mokoena bɛnɛ Gugulethu ka o nɔbʋgʋ bɛ Khayelitsha. O da tʋmnɛ nyina dʋata tʋʋma yʋma piinɛ ayɔpɔi ka naan yɔɔgi o diib kuosʋg zinig la ka yʋʋm tusa ayi nɛ piinɛ anaasi (2014) la ni ka o da tʋm bɛ Cape Peninsula University of Technology lʋgʋr kanɛ gɔsid nyina la ni.

## Diib kuosʋg tʋʋma
Mbalo-Mokoena anɛ onɛ paali o mɛŋ. O diib kuosʋg zinig la da pinil tʋʋma bɛnɛ yʋʋm tusa ayi nɛ piinɛ anaasi (2014) la ni ka di an lɔr kanɛ kuosid diib zie pʋ lal nɛ shisa nyama ka yʋma atan nyaaŋ ka o yisi di keŋ yikanɛ mɔr daaɔd anaasi ni. Ba da buon four-room, multi-family bungalow nwɛnɛ ban maani ba siem bɛ South Africa's eKasi (tempʋʋdin la). Mbalo-Mokoena da nɔbʋgnɛ yikaŋa buudi ni. Yikanɛ ka o da nɔbʋg la ni, dɔɔg wʋsa da anɛ dɔgbɛɛdig, dɔbil nɛ vʋʋsim zinig."

O diib kuosʋg zinig la da anɛ zinikanɛ ka ba kuosid dibanɛ an teŋin diib, di kas-kas anɛ dibanɛ bɛ South African. 4Roomed da kuosidi diib buudi anu saŋa yinne. Banɛ da daad diib la da anɛ nwɛnɛ pistan kɔbiga pʋʋgʋn (30%) banɛ an tɛŋimbiis ka banɛ kpɛlim la an saam. *Saveur* buoli dinɛ "yir nyaaŋ diib zinig." The Sunday Times labaya gbaʋŋ paal ye "sɔ yaa daam South African diib zinig la nɛ disia tempʋʋgʋn la ka mak nɛ dikanɛ ka ba ye dinɛ an disʋŋ la”. Mbalo-Mokoena da lɛm mɔr diib kuosʋg zinikanɛ da pʋ lal nɛ zinikanɛ ka 4Roomed da bɛ la.

Yʋʋm tusa ayi nɛ piinɛ anaasi (2014) la ni, Mbalo-Mokoena da nyaa bɛ MasterChef South Africa dinɛ da paasi atan daan la ni, zinikanɛ ka o da paas nidib ayuobʋ banɛ bɛ agɔl la ni. Yʋʋm tusa ayi nɛ piinɛ awai (2019) la ni, ba da tiak 4Roomed yʋʋr ka di yʋʋm paas bʋnsieba ka di an Diib & Daam nɛ nwienr + Vʋʋsʋg labaya gbana da paal ye di paas diib kuosʋg zinis pistan banɛ gaad tuon dunia wʋsa ni la. Di da paasnɛ diib kuosʋg zinis atan bɛ Africa; banɛ kpɛlim la anɛ Johannesburg's Le Wine Chambre nɛ The Ruined Garden dinɛ bɛ Fez, Morocco.

## Gbanar
Mbalo-Mokoena nɛ sid, da bɛ Cape Town teŋkanɛ da bɛ Melkbosstrand, da yi lɛb Khayelitsha bɔzugɔ ba da baŋ ye ban zamis gbana lalig ka yi ka bas teŋ la, ba kɛnɛ ka teŋ la kɔɔŋ dinɛ nar ye ba paam. Ba da niŋ yadda ye banɛ zamis gbana lalig la yaa yi ka bas teŋ la, sɔ kae na kpɛmis biis la.

O da gbane ye o yɔɔg diib kuosʋg zinig la bɔzugɔ o da baŋ ye South Africa dim pʋ nɔŋi ba mɛŋ diib la ka nwɛɛd nyɔɔgʋ di yɛlaa.

## Mɛŋ bɛllim
Mbalo-Mokoena da zamisi liebnɛ nyina duata. O sid da anɛ Sam Mokoena. On nɛ o sid la da mɔr dakɔnya ayi nɛ pʋasadir yinne. O yinɛ Xhosa tuŋ ni ka sid la yi South Sotho.

## Gbanvɛɛnsa
Al-Amīn al-Hajj Mustafa an-Nakīr

**Al-Amīn al-Hajj Mustafa an-Nakīr** (Mɔɔm yʋʋr an الأمين الحاج مصطفى النكير), yit nɛ Morocco ka dʋgid diib, kas-kas anɛ bʋnsɛnɛda. O da tʋmnɛ diib dʋgib Morocco naab kʋdig Hassan onɛ paasa ayi la sanan, ka ba da kɛ ka o di'e banɛ dʋgid naayin la wʋsa kpɛɛm wɛn wɔɔ o yaanami da an si'em la. O tɔnnɛ dʋgib hali ka nidib bɛdigʋ mi' ye o anɛ onɛ tun'e sɛn pɛog mum ka lɛn tɔnɔn dʋgid linɛ ka Marrakshi dim bʋon ye tangia la.

## Vʋm yɛla
O yɛt Marrakesh niim dʋgib la ye li da siniŋɛ Sahara, dɔlisidi ba yaanam sanan ka li tʋʋma nam pʋ tiakɛ. O yaanam mɛ da sɛnɛd saŋkanɛ ka ba da bɛ a jōṭia (li da anɛ yiŋ ka an daa zinig) pʋ lal nɛ zinig kanɛ ka ba kuosid sɔnna laa. Ba bas zinig kan ka li an suori bɛ yababa ka ba sɛnɛd nima nɛ niim zʋt, sfenj da an ba bɛkɛug diib saŋkan. Tanjia da an diibʋ tis banɛ mɔr nu'ug tʋʋma.

O mɔri o diib zinig Marrakesh ka li yʋʋr an 'end l-amīn (ka fariŋ dim bʋon ye Chez L'Amine).

## Gbanvɛɛnsa
Najat Kaanache

**Najat Kaanache** anɛ onɛ ka ba da dʋa yʋʋm tusir, kɔbiswai nɛ pisnii la Nwadis piinɛ yinne dabpisi nɛ anii daa (28 November 1980) ka o an onɛ sʋʋe/gɔsid AMC Networks' dʋgʋb sɔnsʋg "Cocina Marroquí" dinɛ ka ba sɔnsid Walis kanɛ bɛ Canal Cocina dinɛ bɛ Spain la nɛ El Gourmet yi tɛmis pisi (20) banɛ bɛ Latin America. Ba da dʋa Kaanache San Sebastián dinɛ bɛ Spain's Basque Country la ka o nɔbʋg ani. O yʋʋr da yiya ka di yinɛ on da gaad tuonɛ diem sini kanɛ ka ba da maal bɛ Spanish daytime television series ni la nɛ on da nwie keŋ bɛɛ gilig Middle East nɛ South America tʋm tʋʋmsʋma sʋŋ pʋab nɛ biis kpieʋŋ yɛla. O da yuolim nyaaŋi keŋ diib maalʋg ka o yʋʋr lɛn yi yaas on da lieb "The Pilgrim Chef" ka di yinɛ on da naae o yʋma anaasi la nɛ dunia wʋsa banɛ dʋgʋd diibi gati ba taaba la zug: Ferran Adrià, René Redzepi, Thomas Keller, Grant Achatz, Heston Blumenthal nɛ Martín Berasategui.

On da tʋm yʋma ayi diib kuosʋg zamisʋg zinigin bɛ Chicago's Alinea, Napa's The French Laundry, New York's Per Se (restaurant), nɛ Copenhagen's Noma Kaanache nyaaŋ o da keŋ lieb Executive nɛ Creative Haute Cuisine Certification on da naae yʋma ayi la bɛ Spain's El Bulli. Ferran Adrià yɛl Maghreb Arabe Presse ye "Najat Kaanache da zieni tis Morocco dɔlisid buudi pianad danaŋin. On da mɔr bɔɔdim nɛ temmaalʋg la, siel wʋsa pʋʋgʋn, o ɛɛnti tiesnɛ o teŋ la yiiga. El Bulli's yɔɔb nyaaŋ, Kaanache da gɔɔn kaae di-dʋgʋdib banɛ bɛ dunia wʋsa laanɛ White House Executive Pastry Chef, Bill Yosses onɛ bɛ banɛ zamisid dʋgʋb yɛla bɛ Harvard University, New York University nɛ yʋʋm tusa ayi nɛ piinɛ atan (2013) Beijing Science Festival dinɛ da bɛ China.

O da laas nɛ sɔ ka ba yɔɔg diib kuisʋg zinigi bɛ Souk Restaurant dinɛ bɛ Dallas, TX. O da lɛbn laas nɛ sieba ka ba yɔɔg Piripi Restaurant bɛ Village of Merrick Park dinɛ bɛ Coral Gables, FL; Onɛ an dikuos ka lɛn sʋʋe Nur Restaurant, dinɛ bɛ Medina of Fez, Morocco.

## Gbanvɛɛnsa
Chef Faila

Chef Faila, kanɛ ka nidib wʋsa mi'i la yʋ'ʋri buon Failatu Abdul-Razak. O anɛ Ghana dim didʋgʋd kanɛ da mukid ye o di bɛɛ o an yiiga sɔb kanɛ zi'enɛ o nɔba zugu yuugi dʋg diib kɔn'ɔb kɔn'ɔbi  bɛ a-tʋm-gaad-taaba kanɛ ka  Guinness World Record dim yiti maan la. O da nyaŋi zi'enɛ dʋg diib la anwa hali kɔbisyi nɛ pisi nɛ ayɔpɔi (227). O da pin'ili yʋʋmpaal 1, 2024 ka naae Yʋʋmpaal 10, 2024 la ni.   La'am nɛ on da muk hali tʋm gaad onɛ da dɛŋi an ya'an dit ka o yʋ'ʋr buon ye Alan Fisher ka o mɛn da dʋg diib awa (119  nɛ mit'ti 57) la, ba da zan'asnɛ ka pʋ kɛ ka o di ya'an laa bɔzʋgɔ di da pʋ dɔl nɛ Guinness World Records dim la wadaa.

Amaa la'am nɛ wala wʋsa,  Chef Faila  cook-a-thon la da bɛɛ li kɔn' Ghana ni.Di da vɛ'ɛg nidib nɛ tʋʋma lʋga kɔn'ɔb kɔn'ɔbi  la'as na ka ba kpɛmis o. O mɔdigir nɛ o nimmʋa da kɛ ka nidib sʋʋnr ma'ae o yɛla. Ka ye o  nyaŋi  la'as nidib ka li mɔr nɔɔryinne na tis nidib wʋsa. O mɛ da bigis din ma'ae o sʋʋnr si'em nɛ nidib la kena sʋŋ o la, ka ye di na kɛ ka o maligim keŋ tuonɛ bɔ si'elnam bɛdigʋ dunia ni.
Peace Butera

**Peace Nankunda Butera** anɛ Uganda dim didʋgʋd . O tʋmmɛ nɛ diib  nɛ gbɛn'ɛsa zin'ig  kanɛ bɛ kampala ka ba buon ye serena hotel la.O anɛ onɛ pɛ'ɛs ayi daan kpeemnam la ni.  Hotel kaŋa anɛ zin'ig tita'ari bɛ Uganda tenmpʋtita'ar kanɛ an' Kampala la. pʋ'a kaŋa anɛ onɛ nyaŋidi maan si'elnam tituaa zin'ig bama ni ninsabilis teŋgbaŋ wʋsa ni.

## Yin ne Sakur yela
Ba dʋa o ne yir kanɛ mɔr biis piiga. Ba da gɔs o ne yititaarin. O da kɛŋne Uganda College zamis daab ne kʋosʋg, Nakawa ziig kane ka zina ka ba bʋon ye Makerere University Business School, o da naae ne yʋʋm tusir kobuswai ne piswai ne ayi, ka die gbaŋ Hotel ne diib gosʋg yela.

## Tʋʋm
Yʋma tusir ne kobuswai ne piswai ne atan la, o da tʋmne so saan wadisa atan Nile Hotel be Kampala. Hotel la dim da nɔk o ne ka o dugid diib on da naae o zamisʋg la. Yʋma tusa ayi ne anaasi la, Hotel la da tiak yʋʋr la ne lɛbis Kampala Serena Hotel. Bane da an saam ka soe ziig la da kɛ ya ka o kpɛlim. Ba da gaŋ Peace Butera ye o zamis dʋgʋb Serena Hotel dim ni. Zamisʋg la da nɔk o kɛŋ Serena ziins konob konob nɔr piiga tens anu be ninsabilis tɛŋin, laam ne nwadibibisa anu hotel kane be South Africa ne Turkey la. On da lɛb Kampala la, ba da gaŋ o ne ka o an kpɛɛm daʋŋin Kampala Serena yʋma tusa ayi ne anu.

Saŋa kane ka tens zʋgrannam gomena nam da laas yʋma tusa ayi nɛ ayopɔi la, li da ane Kampala ka siiŋ dabis pisinɛ atan paae dabis pisinɛ anu wadis piinɛ yine yʋma tusa ayi nɛ ayopɔi, pʋanaab Elezabeth one paasa ayi la da gbɛ Kampala Serena daba anaasi. Ba da gaŋ Peace Butera ye o dʋg diibʋ tis pʋanaab la saŋkan. O me da dʋg diibʋ tis zʋgran Bill Clinton ne o yirdim.

## Yirdim
Peace Butera da kʋl sid Vincent Butera ka ba laasi dʋa biis anaasi, Kylie, Kelly, Lillian, ne Laban, ayi da ane ba mɛŋ biis ka ba da nɔk ayi zinsia mɛn.
Fried rice

Mui ki'ima anɛ mui diib kanɛ ka ba waai li  ka kiimɛ li dug lammirin . Ba yiti gendignɛ  la'sieba wʋʋ zɛnvaand, gɛla, ku'omin diib bɛɛ ni'im. Fʋ tunɛ nyaŋi di din ma'a fʋ mɛ tʋnɛ nɔki li pɛ'ɛs di sia zugu di. Mui ki'ima anɛ di kanɛ mɔr yʋ'ʋr hali teŋ gbaŋ zug wʋʋ East Asian, Southeast Asian nɛ  zin'isieba bɛ South Asian diib zin'isin . Mui ki'ima anɛ yin diib kanɛ ka ba zaŋ diib la'ad kɔn'ɔb kɔn'ɔbi gɛndigi maali gaad diib buudi wʋsa. Mui ki'ima da dɛŋi  yinɛ Sui dynasty saŋa kanɛ bɛ  China

Mui ki'ima mɔrnɛ buudi kɔn'ɔb kɔn'ɔb ka ba wʋsa mɔr diib la'ad kanɛ ka fʋ na nyaŋi nɔki gɛndig.Ti ya'a gɔs China teŋin,  ti mɔr dinɛ ka ba buon ye Yangzhou mui ki'ima nɛ Hokkien mui ki'ima. Ti mɛ mɔr Japanese chāhan kanɛ an' Japanese dim diib ka ba nyɛ li yi Chinese diibin bɛɛ China dim mui ki'ima ni. Temis wʋʋ Southeast Asia, Indonesia dim, Malaysia dim, nɛ Singapore nasi goreng nɛThai khao phat anɛ di banɛ ka nidib pʋn mi'i li yɛla west sʋ'ʋlʋmin.   Diib zin'is bɛdigʋ banɛ gɔsid nidib banɛ dit vaand la nyaŋi bɔ ba mɛŋ ya'am maal mui ki'ima kanɛ na sʋŋi ba wʋʋ gɛla mui ki'ima.  Fʋ ya'a gɔs diib zin'igin wʋʋ teŋ banɛ pʋ pɛ'ɛs Asia sʋ'ʋlʋmin la mui ki'ima pɛ'ɛsi ba diib buudi kɔn'ɔb kɔn'ɔb la ni.Di mɛ lɛm bɛ Latin American teŋin diib zin'isin nɛ ba buudi kɔn'ɔb kɔn'ɔb wʋʋ, Ecuadorian chaulafan, Peruvian arroz chaufa, Cuban arroz frito, nɛ Puerto Rican arroz mampostea(d)
Lorna Maseko

Pʋ'a kanɛ yʋ'ʋri buon ye Lorna Maseko anɛ South Africa dim didʋgʋd ka ba dʋ'a  o ( sigir 3, 1983).O yʋ'ʋr yiya ka nidib bɛdigʋ mi'i o. O da dɛŋin anɛ ballet dim wa'awa'ad.

## Nyɔvʋr nɛ sakur
Tunde Wey

**Akintunde** ka tita'am mi'i o ye "**Tunde**" **Asuquo Osaigbuovo Ojo Wey** la anɛ didʋgʋd nɛ gbaʋŋ sɔbid. Ba dʋ'a o nɛ yʋʋm ( 1983). Ghana dim mɔri  Nigeria dim diibi bigisid  ninsabilisi  an' sʋm siem,  sʋ'oe ti mɛŋ si'em,  ka na'asaanam pʋ nɛ'ɛsidi tii.

## Nyɔvʋr pinilig nɛ sakur
Ba da dʋa Tunde Wey nɛ Lagos, Nigeria, ka o dʋadib sɔnɔe. Yʋʋm tusir, kɔbiswai nɛ piswai nɛ awai la ni, o da kɛŋ United States ye o kɛŋ sakur anina. Detroit tɛŋin, o da zamis nɛ community college yʋma ayuobʋ ka nyaan kpɛnɛ diib dʋgʋb ni.

## Tʋʋma
Yʋʋm tusayi nɛ piinɛ atan ni, Wey da yɔɔg diib kuosig zinig, Revolver, zinig kanɛ ka o kuosid diib ka nidib kpɛnɛd ka yit, banɛ bɛ Detroit sʋʋlim wʋsa. Diib kuosig zinig la da dʋgʋ li naar diib ka nyaan yɔ nɛ yʋʋm tusayi nɛ pisi, naasaanwadis atan ni, ka on nɛ onɛ sʋʋe ka o yʋʋr buon Peter Dalinowski, da yis labaar na ye ba ye ba yɔ zinig la nɛ yʋʋm tusayi nɛ pisi ni, Sawaar nwadig la ni.

## Yin yela
Wey gbaŋ kanɛ da kɛ ka o bɛ naasaatɛŋi kɛn sakur la saŋa da naae la, o bɛɛ anina yʋma siem yela ka gbaŋ kae paa ye o bɛ United States tɛŋin la. Yʋʋm tusayi nɛ piinɛ anu ni, o da kpɛnɛ lɔri waae zinig sia pʋlʋs gʋʋ o suorin. Yʋʋm tusayi nɛ piinɛ awai ni ka o da paam gbana ye o kpɛlim naasaatɛŋ.

## Gbanvɛɛnsa
Marcus Samuelsson

Marcus Samuelsson (ba dʋa o nɛ Kassahun Tsegie; Amharic: ካሳሁን ፅጌ; Yʋʋmpaal 25, 1971) anɛ onɛ Ethiopia dim biig ka lɛɛ Swehish-America dim didʋgʋd, onɛ sʋe diib kuosig zinig ka lɛn tʋm tiivi ni. O anɛ zugraan tis diib kuosug zinig kanɛ ka ba buonɛ ye Red Rooster bɛ Harlem, New York.

## Vʋm pinilʋg nɛ o sakur ken
Ba da dʋa Kassahun Joar Tsegie nɛ Ethiopia, O saam Tsegie da anɛ Ethiopian Orthodox Tewahedo dim Karimsaam. Kɔnsʋŋ banas da kʋʋ O ma ka nan mɔri yʋma atan. Wʋʋ ban pʋn paal nyain siem bɛ  *Anthony Bourdain: parts Unknown,* Bakir da ken on nɛ o taʋn Fantaye nɛ sʋʋgʋn ba buudi la nina ka yitnɛ kadaama dinE da yʋolʋm naam Ethiopia 1974, Anne-Marie onɛ an yimaan nɛ Lennart Samuelsson onɛ gɔs tampiins yela la da nɔɔs biis la yinne-yinne kul Gothenburg, Sweden pʋʋgin. Ba da tias biis nwa yʋda buol ye Marcus nɛ Linda Samuelsson. Ba mɛ da lɛm mɔr taʋn yammʋg yinne k aba buon o ye Anna Samuelsson. O saam tuor, Tsegie, onɛ mɛ lɛm an biis anii sieba saam (didʋgʋd la mɛŋ tap nɛ o pitib sieba) nan kpɛlim bɛ Ethiopia tenkpɛŋ kanɛ ka ba da dua Samuelsson la.

On da ti mɔr nyaasim nɛ dʋgʋb ka li dɔlisnɛ o yaapʋa ni bɛ Sweden, Samuelsson da keŋ nɛ sakur kanɛ zamisid diib dugub be linɛ bɛ Göteborg (Gothenburg) ani ka ba da ug o. O da zamis tʋʋma Switzerland nɛ Austria ka naam keŋ Restaurant Aquavit United State 1994 an tʋʋmzamis.

## Gbaʋnvɛɛnsa
Siba Mtongana

**Sibahle Mtongana** (/siˈbaːɬɛ əmˈtɔŋana/, dʋam 10 Samanpiid 1984) anɛ South Africa nid kanɛ ka o yʋʋr yi ye o anɛ ninkanɛ dʋgʋd diib, ka pianad T.V zug, ka lɛn an gbansɔbid**.** Zinig kanɛ o da kuosid diib la, SIBA - o da pinili li nɛ yʋʋm tusayi nɛ pisi ni, ka nidib kpɛnɛd ka yit. Nidib lɛn mi o nɛ ka o an gbaŋ sɔbidi tis labaya zinig kanɛ buon Drum Magazine, nɛ Cooking Channel nɛ Food Network T. V nam zug bɛɛ Siba's Table.

## Nyɔvʋr pinilig
Mtongana da nɔbigi bɛ nɛ tɛŋpʋʋg kanɛ ka ba buon Mdantsane ka li kpie nɛ East London, South Africa sʋʋlim. O ba nɛ o ma yʋda anɛ Noliza, onɛ an paan paan kʋdʋg nɛ Mncedisi Mnwana, on da anɛ kpɛɛm kʋdʋg kanɛ da gɔsid zinig kanɛ ka ba mɔr gbana maan laad la zinigin. O anɛ kpaanr ka paas nɛ o dʋadib biisa ayuobʋ ni.

## Sini

## Yin yela
Siba sid yʋʋri buon Brian Mtongana. On nɛ o sid mɔr biis anaasi: Lonwabo, Linamandla, Buhlebenkosi nɛ Ntandoyenkosi.

## Gbanvɛɛnsa
Jenny Morris (chef)

**Jenny Morris**,ka nidib mɛ lɛm buon on ye "The Giggling Gourmet" anɛ niŋkanɛ die yʋʋr diib dʋgʋb nɛ li kuosʋg pʋʋgʋn ka lɛn an onɛ pianad walisin bɛ South Africa. On keŋ diib dʋgʋb sakuri naae 1997, ka mɛ lɛm pianad walisnam nɛ tiivinamin South Africa, O da gbane ye sɛ ka O yi yiŋ nɛɛl o mɛŋ tis dʋnia dim bɛ diib dʋgʋb pʋʋgʋn, O da lieb yiiga daan maal diib nɛɛli di tiivinamin bɛ South Africa.

## Vʋm labaar
Morris da yɔɔg didʋgʋdib diema zinig 1997, maali di ka an diib dʋgʋb sakur nɛ diib kuosʋg zinig. O da sɔb gbana atan sieba ka ba anɛ *"Rude Food, Nude Food, Good Food"* in 2004, *"More Rude Food"* in 2006 nɛ *"Cooking with Jenny Morris"* in 2012, ka mɛ laam sʋŋ labaya dim gbana sɔbʋgin, hali ka laam sɔbid bakɔi wʋsa tis lʋgʋr kanɛ gɔsid diema nɛ duorum yɛla bɛ South Africa. O mɛ lɛm anɛ piana walisin Cape Talk, Ani ka o ɛnnti sɔnsid diib dʋgʋb yɛla laam nɛ Nɔŋilim sɔnsʋg.

O da yi yiŋ na sɔnsi o diib dʋgʋb sɔnsʋg tiivi ni dinɛ ka o da pʋd yɛ, *Jenny Morris Cooks Morocco*, on da sɔs paam sour tiivi ni August 2011. Linɛ da an yiiga daan ka South Africa didʋgʋd yi yiŋ tiivi ni na sɔns diib dʋgʋb yɛla ka ba tapi li sini mit anu bɛn. o da bas ka ba nɔk o yʋʋr zieli tis diib dʋgʋb zɛɛndnam.

## O Mɛŋ Vʋm Bɛlim
On nɛ o yidim da bɛnɛ Cape Town.

## Gbanvɛɛnsa
Akim Asafo Senior High

**Akim Asafo Senior High School** bɛnɛ Akim Municipality bɛ Eastern Region ya-nya'aŋ dinɛ bɛ Accra - Kumasi suorin fʋ ya'a ban'ad di anɛ wʋʋ mit pisi yit Suhum. Ba nɔknɛ teŋ la yʋ'ʋr dinɛ an 'Akyem Asafo' dinɛ bɛ Asafo-Maase Feeder suorin kilo 11 naamid Kukurantumi nɛ kilo 8 mɛn yit  Apedwa suokita ni.

## Di pin'ilʋg
Sakur la da pin'ili anɛ kominiti sakur bɛ 18 Fulunfug nwadig yʋʋm 1991, dinɛ ka ba yiiga pa'ankpɛɛm da an Mr. Kyere Alexander Kofi. Sakur la da bɛnɛ nanna Methodist JHS babir nɛ sakurbiis ayɔpɔi (7). Sakur la yiiga sakur biig anɛ Master Karim Ibrahim. Ba yʋ'ʋn da zaŋi li keŋi di nanna ziesim la yʋʋm 1994 la ni. 

Yʋʋm 1996 la ni ka Baptist Missionaries bani yit America da kaae li ye ba na di'e li. Ba da tiak sakur la yʋ'ʋri niŋ Akim Asafo St. Paul's Community Secondary School(ASPACSS).

## Gbanvɛɛnsa
Reuben Riffel

**Reuben Riffel** ka ba dʋ'a o( Tigir 23, 1974) la anɛ  South Africa dim niŋkanɛ dʋgʋd diib ka lɛn gɔsid diib zin'igin yɛlla. O lɛn anɛ labaya nɔdiesi pian'ad TV zug.Nidib bɛdigʋ mi'i o nɛ ka di yinɛ ɔn nyaŋidi pa'anɛ o diib nam la yɛlla siem TV zug la. O pa'anɛ o diib gbana an siem mɛn.

## Nyɔvʋr pinilig
Ba da dʋa Reuben Riffel nɛ Franschhoek, Cape Province, South Africa, yʋʋm tusir, kɔbiswai nɛ pisyɔpɔi nɛ anaasi, samanpiid nwadig, dabpisi nɛ atan daar. O paas nɛ o dʋadib biisa atan la yinnɛ, ka on nɔbig tɛŋ sia la yʋʋr buon Groendal, Franschhoek kʋkʋna ni. Riffel da nɔbig nɛ yir kanɛ ka diib dʋgʋb an yɛlkpan. O ma da paas nɛ diib kuosig tʋʋma ni ka o saam an onɛ gɔsid mɛɛb yela. O da ɛɛti mɔr diibi naan kuosig zinigin la kul na ka alazug ka Riffel pinili nɔŋ disʋŋ diib. Riffel da kɛŋ sakur nɛ Paarl. O paal ye on da nɔŋ nɛ on na mɔr o nʋʋsi tʋm tʋʋma.

## Tʋʋma
Riffel da tʋm biela bɛ mɛɛb nam tʋʋma ni, ka li pʋ yʋʋgɛ ka o bas ka lɛb diib kuosig ni, ka o yiiga tʋʋma da anɛ on da diesid diib nɛ daam tisid nidibi bɛ Chamonix Restaurant ni.

## Diib kuosig zinig

## Gbanvɛɛnsa
Ilse van Staden

**Ilse van Staden** (ba da dʋa o nɛ 25 March 1983) ka ba da dʋa o South African ka o lɛɛ yi Ireland ka paas pʋab rugby union nwɛɛd ka ba dʋa o bɛ Pretoria, Gauteng, South Africa.

O nwɛɛdnɛ tisid Cooke WRFC, Ulster Rugby nɛ Ireland pʋab rugby union tiim la onɛ nwɛɛd tuon ka lɛn an onɛ dʋgʋd diibi kuosid nɛ onɛ kʋʋd bʋnkɔnbid.

## Tʋʋma
Van Staden da pinili nwɛɛd rugby tis Correction Services Rugby Club dinɛ bɛ Pretoria, ka naan tɔɔm tiaki keŋ Pretoria Harlequins. O lɛm paas banɛ nwɛɛdi tisid University of Pretoria(TUKS) zinikanɛ ka o nwɛɛd bɛ 15s and 7s. O saŋa la ka o da nwɛɛd bɛ Tuks la o da nwɛɛ international 7s nyaab kɔnɔb-kɔnɔb laan nɛ Dubai, Reunion, Hong Kong nɛ Rome.

O da nwɛ provincial rugby tis Blue Bulls Rugby Union, zinikanɛ ka o da nwɛ nɔɔrin kɔbiga nɛ awai tisi ba.

Yʋʋm tusa ayi nɛ piinɛ yinne (2011) la ni, o da tiaki yii keŋ Northern Ireland ka di paas ban da tiasid baŋir zamisʋg la ka o da pinili nwɛɛdi tisid Belfast Harlequins Ladies Rugby ka naan yi keŋ Cooke WRFC bɛ yʋʋm tusa ayi nɛ atan (2013) la ni, ka dda liebi ba kpɛɛm (kabiten).

O da lɛn nwɛ tis Ulster bɛ yʋʋm tusa ayi nɛ piinɛ ayi (2012) la ni on da paam buolʋg ye o kena nwɛ tis Ulster nɛ o tiraan, Claire McLaughlin la.

### Tensieba tʋʋma
Van Staden da paam suor ye o na nyaŋi nwɛ tis Ireland dɔlisid on da maal gbana ka di paal ye o yʋʋn anɛ teŋimbiig la, ba da buol o ye o kena nwɛ tisi ba national tiim la. Yʋʋm tusa ayi nɛ piinɛ ayɔpɔi la ni ( 2017), O da nwɛɛ ba Women's Six Nations Championship la gees Scotland women's national rugby union team.

Yʋʋmkan ni nyaaŋ, ba da pʋ gaŋ o yiiga ye o paasi nwɛ tis Ireland's 2017 Women's Rugby World Cup la. Nɛ wala wʋsa, o tiraan, Ruth O'Reilly da paam sapʋat la, ba da yuolim nyaaŋi buol van Staden ye o kena lɛrig o ka o nwɛ nɔɔr ayi diemkana ni.

## O bɛllim
Van Staden da anɛ onɛ kʋʋd bʋnkɔnbid bɛ pɔɔgʋn bɛ Straid, County Antrim, Northern Ireland. On da tʋm pɔɔgʋn la, o da sʋŋ kuod South Africa dim biltong n bɛ Northern Ireland. O da bɛnɛ Belfast.

## Gbanvɛɛnsa
Adejoké Bakare

**Adejoké "Joké" Bakare** anɛ naasaara nɛ Nigeria nid ka o mi dʋgib hali bɛ Africa yatʋona teŋin dugib ni. Sielnam bɛdigɔ o mɛŋi zamisid, yʋma tusa ayi nɛ pisine anaasi la, o da kilim ninsabilis pua kanɛ ka ba tis o Michellin-star. Dabisa biella yʋʋm kan la ba da pʋt o ye one mi dʋgibʋ gad sɔ wusa yʋʋm kan teŋin dugib piini ni.

## O mɛŋ yela

### Biilim vʋm saŋa
Bakare ba da dʋa o ka o nɔbignɛ Kaduna bɛ Nigeria. O ma da anɛ Yoruba nid ka o saam an Igbo nid, linnɛ da ke ka o zamis tens yela konob konob on da nobigid la. On da zamisid nidib tima yela bɛ Kaduna tɛŋ University la, o da sʋŋi o mɛŋnɛ ka kʋosid zimi nɛ kebis.

Yʋʋm tusir kɔbuswai nɛ piswai nɛ awai la, o da kɛŋ naasaatɛŋ ye o zamis. Ka kpelim tʋm zins konob konob laamnɛ laad mɔrim yela, Bakare da kɛŋ tʋon nɛ o boodim nɛ noŋilim diib dʋgib yela. One zamisi o meŋ diib dʋgib, o da kʋos diib sʋorin o pʋʋsim doog baba, ka dabisa biela ka o siiŋ zaam diib ka kpelim paan on bood Africa yatʋona dʋgib yela la.

Yʋma tʋsa ayi nɛ piinɛ anaasi la, o zʋanam da kpemis o ye o laas ne Brixton daʋŋ adugigaadtaaba, line ka li piini an ye wadisa atan Brixton tɛŋ puraan kuosi fu diib. Li pakir ane ye, Bakare da di adugigaadtaaba la.

### Chishuru
Wadisa awai ni yʋma tusa ayi nɛ pisi la, Bakare da yɔɔg Chishuru, diib dʋgib zinig Brixton tɛŋ kane bɛ London la, o da dʋgidnɛ Africa yatʋona diib. Yuma tusa ayi ne pisi ne ayi la, Time Out Magazine dim da put Chishuru ye diib zinig kanɛ an sʋm gaad zinig wusa bɛ London.

Chishuru da yi zinis konob konob London ka naam nobigi o zinig line ba Brixton la. Wadisa awai yuma tusa ayi ne pisi ne atan la, Bakare ne Chishuru da kɛŋi be Fitzrovia. Wadis piine yinne yuma tusa ayi ne pisi ne atan la, Charlotte Iver da pian piand sʋŋ Chishuru yela ka li ke ka o maligim paam nidib bedigɔ.

Wadisa ayi la yuma tusa ayi ne pisinɛ anaasi la, ba da tis Chishuru ne dʋgib kpɛɛm Bakare piini Michelin-star. Li da ke ka Bakare kilim ninsabilis pʋa kanɛ be naasaatɛŋ ka ba tis o Michellin-star dʋgib piini. O da kilim ninsabilis pua kanɛ paas ayi dʋnia wusa ka ba tis o Michellin star dol France's Georgiana Viou yaʋŋ yuma tusa ayi ne pisi ne atan la.

Wadisa ayʋobɔ yuma tusa ayi ne pisi ne anaasi la, ba da pʋt Bakare ye “Onɛ dʋgid gaad sɔ wusa yʋʋm la pʋʋgin” saŋa paae ya tɛŋ wusa adugigaadtaaaba piini ni.

## Gbanvɛɛnsa
Kiran Jethwa

**Kiran Jethwa** anɛ onɛ ka ba da dʋa bɛ August 22, 1976, bɛ Nairobi, ka o an Kenya nid kanɛ tʋm sinni tʋʋma, kuosid diib ka lɛn kpiisid yaas. Onɛ da gɔsid sɔnskanɛ ka ba maan bɛ tiivi ni ka ba buoni di ye, Tales From The Bush Larder dinɛ sɔnsid diib banɛ ka ba maan ka di paan Africa sʋʋlʋm dim malima amn siem. Din yi yʋʋm tusa ayi nɛ piinɛ ayuobʋ (2016) keŋ paae nananna, Jethwa paasi sɔnsid Food Unwrapped bɛ Channel 4 ni.

## O vʋm pinilig
Jethwa's saam, Batuk, yinɛ Hindu Indian (Gujarati) buudi, ka o ma, Clare, lɛɛ yi British buudi ni. O da bɛnɛ Kenya saŋa pamm, ka dinzug ka o da naae sakur bɛ Manchester, United Kingdom zamis tʋʋmsʋma nɛ diib kuosʋg yɛla. On da naae sakur la, o da nyaŋi gilig dunia wʋsa; Europe, USA, Africa, Southeast Asia, South & Central America, nɛ Australia maligim paam baŋir bɛdigʋ.

## Tʋʋma
Jethwa's dʋgʋt disieba da anɛ dibanɛ bɛ Africa, Europe, nɛ India, ka ba da lɛn buon o ye Afro-Mediterranean fusion din da dɛndig nɛ Indian diib la zug.

Jethwa anɛ onɛ gɔsid ka ba sɔnsid tiivi ni, onɛ mɔɔn labaya bɛ tiivi ni, ka lɛn an onɛ da di yaan piini yi diib dʋgʋb ni, Tales from the Bush Larder, ka da lɛm pinili sɔns saaŋ kanɛ an Fearless Chef.

Din yi yʋʋm tusa ayi nɛ piinɛ yinne (2011), Jethwa mɛ lɛn anɛ onɛ sʋʋe diib kuosʋg zinikanɛ yʋʋri an Seven Restaurants, diib kuosʋg zinititaakanɛ bɛ Nairobi. Din yi yʋʋm tusa ayi nɛ ayuobʋ (2016) la saŋa, o da paas Jimmy Doherty, Kate Quilton, nɛ Matt Tebbutt ka ba sɔnsid bɛ Food Unwrapped bɛ Channel 4 tiivi ni.

Jethwa anɛ nimbanɛ kad saria la yinne bɛ The Great Kenyan Bake Off, Kenya dim da maan dinɛ yʋʋri buon ye The Great British Bake Off bɛ KTN Home. Dinɛ ka ba da maal yiiga la da anɛ bakɔi-bakɔi ka da pinil 7 October 2019 ken sa; ba da maal dinɛ paasi ayi daan la bɛ 12 October 2020 wa'ae sa.

Din yi yʋʋm tusa ayi nɛ pisi nɛ ayi (2022) la saŋa, Jethwa ɛɛnti gɔsid ka ba sɔnsid Chefs vs. Wild bɛ Hulu.

## Yaan piini nam
Tales from the Bush Larder, series 2 received the "Best T.V Show" award at the 2014 Kenyan Kalasha Awards.

Yaan piini sieba:

2012: Finalist for Taste Chef of The Year

2013: Finalist Taste Chef of the Year

2013: Winner Taste Industry Champion

2013: Chefs Delight: Most Innovative Chef

## Gbanvɛɛnsa
Saa

**Saa** anɛ wʋʋ ku'omisa dinɛ naamid agɔla bɛɛ samgbana la ni lit war-war bɛɛ mat-mat. Ku'okani naamid agɔl la yitnɛ ku'om dimɛ yit saazug na la. Saa an dinɛ maan bɛɛ kɛt ka ku'odinɛ bɛ dunia ni la an nyai saŋa wʋsa. Dinɛ tisid ku'om ka saalib paamid na'asaabugum anina, mɔri kuod ʋʋn ka lɛm kɛ ka zi'esieba an bʋmm ka niŋtaŋ kae.

## Gbanvɛɛnsa
Tariq Hanna

**Tariq Hanna** da anɛ Executive Pastry Chef ka lɛn paas Sucré dessert diib kuosʋg zinikanɛ bɛ New Orleans, Louisiana. Ba da dʋa o nɛ Nigeria, ka o nɔbʋga anina ka lɛɛ keŋi o sakuri bɛ England, Hanna da tɔɔm teŋi keŋ United States ka tɔlisi o saakur keŋ Lawrence Technological University dinɛ bɛ Detroit, Michigan. Hanna da lɛn keŋ kpɛn diib maalʋg sakur bɛ Oakland Community College. O yiiga tʋʋmkanɛ ka o da tʋm diib kuosʋg tʋʋma anɛ on da tʋm bɛ sandwich board dinɛ bɛ deli n bɛ Southfield, Michigan named Sol's Deli. O da ied tʋʋma diib kuosʋg zinigin la, , Hanna da kpɛn dibibis kuosʋg.

Yʋʋm tusir, kɔbʋs wai nɛ piswai nɛ atan (1993) la ni, Hanna da yɔɔgi o mɛŋ diib dʋgʋb nɛ kuosʋg zinig, bɛ The Northville Gourmet, on da an yʋʋm pisi nɛ anaasi (24) la. On da tʋm o mɛŋ tʋʋma la yʋma ayuobʋ nyaaŋ, Hanna da paam suor ye o an yiiga casino pastry dikuos bɛ Detroit. Yʋʋm tusir, kɔbʋswai nɛ piswai nɛ awai Samampiid nwadig la ni, bɛ MotorCity Casino da yɔɔg bɛ Detroit. Anina ka Hanna da nɔki o mɛŋi kpɛnɛs diib kuosʋg tʋʋma ni, o da yi on die paalʋg nɛ zamisʋg la ka yʋʋn nɔki li tʋm hali ka nya bɛ dikuosidib nyaab o sʋʋlʋmin nɛ teŋ la wʋsa ni.

O tʋʋma saŋa bɛ MotorCity, Hanna da paasi nya diib dʋgʋb nyaabanɛ ka ba da maal bɛ Food Network ni la, laan nɛ National Bread and Pastry Championship, Chocolate Fantasy Competition, Cereal Bridges and Gingerbread Mansions Competition. Yʋʋm tusa ayi nɛ anaasi (2004) la ni, onɛ da di yaan lieb yiiga daan bɛ Central Region Pastry Chef yʋʋmkan ni, ka lɛn an onɛ paasi ayi bɛ National Pastry Chef yʋʋmkan ni bɛ American Culinary Federation.

On da tʋm bɛ MotorCity Casino la yʋma ayɔpɔi nyaaŋ, Hanna da naal nɛ New Orleans dim didʋgʋt onɛ yʋʋri buon ye Joel Dondis ka ba maal Dondis' vision dinɛ an Sucré diib kuosʋg zinig. Hanna an onɛ da di yaan lieb Pastry Chef of the Year bɛ yʋʋm tusa ayi nɛ ayɔpɔi la ni (2007) dinɛ ka New Orleans Magazine da maal la. Hanna da lɛm paas banɛ da paae naar daar bɛ Chef Magazine's yʋʋm tusa ayi nɛ anii (2008) la ni, ka ba da yɛl ye onɛ di yaani gaadi o taaba la wʋsa yʋʋm tusa ayi nɛ anii (2008) nɛ yʋʋm tusa ayi nɛ awai (2009) New Orleans City Business Culinary Connoisseurs nyaab la ni. 

O da lɛn nya bɛ TLC's Ultimate Cake Off yiiga nyaab la ni ("Shark Summer") nɛ dinɛ paasi anaasi la ni ("Fourth of July"); nɛ Food Network Challenge ("Incredible Edible Mansions").

Yʋʋm tusa ayi nɛ piinɛ anii (2018) la nii, Hanna da kuosi o pʋʋr dinɛ da bɛ Sucré la ka bas tʋʋma ban da zɛrig o ye mɔ ye digin nɛ sɔ la zug. Ba da gbirigi yɔ Sucré bɛ yʋʋm tusa ayi nɛ piinɛ awai nwadis ayuobʋ la dabpiinɛ ayɔpɔi daar (June 17, 2019).

## Gbanvɛɛnsa
Lillian Elidah

**Lillian Elidah** anɛ Zambia ninkanɛ dʋgʋt diibi kuosid, ka da naae sakur bɛ Cesar Ritz Culinary Arts Academy dinɛ bɛ Switzerland la ka nananna ka o yʋʋn an onɛ sʋʋe o mɛŋ diib kuosʋg zinigi bɛ Twaala, dinɛ bɛ Lusaka, Zambia.

## Tʋʋma
Ba da dʋa Lillian Elidah bɛnɛ Lusaka, Zambia, amaa, o biilim saŋa wʋsa o da bɛnɛ ka nɔbʋg Sweden, zinikanɛ ka o da naae o koligi. O da gbane ye o lieb onɛ dʋgʋt diibi kuosid, ka da keŋi di sakuri zamisi di yɛla bɛ Cesar Ritz Culinary Arts Academy dinɛ bɛ Switzerland zinikanɛ ka o da paami o yiiga Foundation Degree bɛ Culinary Arts. On da zamis bɛ Switzerland la nyaaŋ, o da tʋm bɛ France an onɛ dʋgʋt diib ka da maligim zamis diib dʋgʋb yɛla sʋʋŋa yi Anthony Leboube sanan.

On da an yʋʋm piinɛ awai (19) la, o da lieb onɛ sɔbid diib yɛla tis Zambian labaya zɔŋ kanɛ yʋʋri buon ye *The Post*, onɛ da an biig banɛ sɔbid la wʋsa sʋʋgʋn. O da pinili o mɛŋ diib dʋgʋb tʋʋma zinig bɛ, Twaala Catering, ka lɛn yɔɔg diib kuosʋg zinig bɛ Twaala Restaurant. Diib kuosʋgʋn laa, o da kuosid Europe dim nɛ Africa nidib diib buudi kɔnɔb-kɔnɔb. O tʋʋma yʋʋn da yi paalʋ hali bɛnɛ ban ninsieba da di kasɛtta bɛ Nyamuka Zambia, dinɛ ka UK Department for International Development da yɔɔ di sam la.

## Gbanvɛɛnsa
Ahmed Errachidi

**Ahmed Errachidi** (ka ba lɛm bʋon o ye Ahmed Errachidi) yitnɛ Morocco ka naasaatɛŋ dim Guantanamo Bay dim da gbae o Cuba ka pʋ yel on maal siel la. Rashidi da be Guantanamo la o namba da anɛ kobʋsnu ne piswai. Lʋak dim bane gʋr nidib la ye ba da dʋa o ne wadisa atan dabis piiga ne ayopɔi daar yʋma tusir kobʋswai ne pisyʋobo ne ayʋobo be Tangier Morocco tɛŋin.

Rashidi piyam Clive Stafford Smith da sobi niŋ The Guardian gbana ni wadisa ayʋobo dabis piiga ne anaasi daar yʋma tusa ayi ne ayʋobo piandi paan naasaatɛŋ dimi maal Guantanamo nidiba atan la siem ka ba da kʋ ba mɛŋ wadisa ayʋobo dabis piiga daar yʋma tusa ayi ne ayuobo la. Smith sɔb la da kpɛlim piand ne paan tʋoŋatib la na niŋ siem ka ninkʋʋsim da lɛm kɛŋ tʋon yaasɛ. O da pian Colonel Michael Bumgarner da mɔɔl ye o na tʋm zabzabidib anu ka ba nɔk paŋɛ yoog sanriga la ni ka yis Rashidi laad bane ka o ye la wusa. Smith da lɛm yel ye Rashidi mɔr ne zuglɛbin ne pʋtenda yela bedigʋ ban da mɔr o kɛŋ camp la ni la.

## Zabpansid Bellim an siem
Rashidi da pʋ kɛŋi o zabpansid tʋʋma kane paal ye o zabya ne dataase.

## Gbaŋ bane paal ye o pʋ mɔr taalle
Rashidi da mɔr gbaŋ kane paal ye o pʋ mɔr taale. Gbaŋ bane da piandi o yela o CSTR la da lalig zinig wusa. Rashidi gbaŋ la da nɛ faalʋ nam piiga ne awai.

Bane gɔsid wada yela paa nɔr piiga ne atan la da venligʋ o ziesim wadis piiga la ni dabisa ayɔpoi daar yʋma tusa ayi ne anaasi la. Kaseta gbaŋ bane ka ba da karim tis Rashid ane:

Ban da gba o la o da waas nɔŋbaŋwaasig bɛdigʋ ne mam ne one da lebisid piand la. One ka ba da gbae la da pian zɛrig US Gomena la yela ban da bʋosid o bʋosa la. Sankan la, kaseta kane pʋ dɔl sʋorɛ ka ba da karim li mʋmmi tis o la. O sʋnr da dʋoe ne hali ka o pian piand bɛdigʋ. O da siiŋne vʋrisid biel biel o kʋk la ni, ka vʋrisid biel bielli paad table kane be mam ne on tɛŋsʋg la. M da kʋog bʋosa la giŋa saŋkan la.

### Tʋongatkpɛɛmnam Vɛnligir kʋk.
Bane ka bane gɔsidi ba zabpansid tʋʋma pʋdi ba ye “data zabpansid” ka ba da laasi ba yʋʋm yʋʋm tʋongatkpɛɛmnam Vɛnligir kʋk. keligir la. Keligir bama da be ne ye ba gɔs bane ka ba gbae la bʋgusim na an siem b aba yaa yisi ba bɛɛ tiaki ba kiŋ zinsia, ka lɛm gɔs ye sʋor be ka ba na lɛm kɛŋ tʋoni yɔɔ ba be.

Gbaŋ bane yi Rashid saan na paal ye o an ne “data zabpansid” ka na pinli kin tʋongatkpɛɛmnam Vɛnligir kʋk kɛlisignam wʋsa. Amaa, gbaŋ bane ka lʋgir kane gʋʋd da sɔb yuma tusa ayi ne ayɔpoi la da paal ye ba pʋ venligi o yela yʋʋm yʋʋmmɛ. ba pʋ mɔr gbaŋsia bɛɛ kasɛta kane ka ba maal ye ba venlig yʋʋm yʋʋmmɛ. Saŋa kane ka o da lɛbi o mɛŋ tɛŋin la, ba da yis Rashid ne ka o pʋ lɛm paas bane ka ba gbaee la nii. Gbaŋsia kae yɛt ye tʋongatkpɛɛmnam Vɛnligir kʋk la gbaɛ ya ye ba yis o bɛɛ tiak o kiŋ zinsiaa.

## Gbanvɛɛnsa
Tɛɛns nɛ ba ligiditta

Ti mɔrɛ ligidi buudi kɔn'kɔnb 180 dini mɔr suor ka United Nations (UN) dim bas ye ba di, UN General Assembly apʋ-pɛ'ɛs dim, pɛɛsnɛ bani ka ba pʋ baŋi ba wʋsa nɛ ba ligiditta. Di mɔri tɛɛns kɔn'kɔnb ligiditta 130 bani mɔri ba nyadi.

= Tɛŋ nɛ o ligidi =

## Gbanvɛɛnsa
Banaa

**Ghana** **Banaa** anɛ fuug kani ka ba ʋgʋdi li ka daʋ bɛɛ pʋ'a na nyaŋi yɛ bɛ Ghana. Dinɛ an buudi fuug kani ka sɔ' wʋsa mi li teŋ nwa ni.  Fu-ʋgʋdʋg nwa yʋ'ʋr anɛ  **Tani**  Dagbanir ni, ka dinɛ k pʋ'ab nɛ dab na nyaŋi yɛ la an **Bin'gmaa** nɛ **Bin'mangli**. Fuug nwa yiti mɔr zupibig, bɔriba, ta'ada nɛ kudug kani ba Kusaas ye kullan.

Ghana da paami ba mɛŋ yi Briyish la ni yʋʋm 1957 Dawalig nwadig dabisim 6 la, ti yaanam da yɛnɛ banaa.

## Buudi wusa nɛ di yʋ'ʋr
Mamprus la buonɛ di ye Bun-nwƆ /Bana, ka Moss buon ye **fugu**, ka Asante buon ye **batakari,**  ka Frafra buon ye dansika, ka tinam Kusaas mɛn buon ye **Banaa** bɛ upper east region sʋ'ʋlʋm nwa. Di anɛ futita'ar ka na'anam nɛ nidib wʋsa yɛɛd bɛ northern sʋ'ʋlʋm wʋsa nɛ Ghana mummɛ. Fuug la yitnɛ northern region bɛ Ghana la, sankani ka Yaa Naa Zanjina da bɛ la, amaa nannanna West Africa dim bɛdigʋ yɛɛd fuug la nɛ dunia wusa. Di mɛn wannɛ Burkina Faso teŋgbaʋg fuug kani ka ba buon ye **faso dan fadi la****.**

Banaa nɛ Kente la an Ghana teŋgbaʋg fuud. Kente la yitnɛ Ashanti region, Ghana.
## Gbanvɛɛnsa
Saŋa

**Saŋa** anɛ bʋndinɛ mɔr bɛlim ken tuon sa ka pʋ mɔr nya'aŋ lɛbʋgɔ, dinɛ yit bɛlim kani gaad, kenna nɔk nanna ti paae bɛlim kani nan kenna. Saŋa bigisid ɛntima buudi wʋsa, yʋma nɛ yɛlpakir wʋsa,  ka lɛm mɔri paŋid bɛɛ makid sienam maan siem bɛn. 

## Gbanvɛɛnsa
Nompumelelo Mqwebu

**Nompumelelo Mqwebu** (ba dʋa o yʋma tusir kobʋswai ne pisyopɔi  ne ayɔpoi) yitnɛ Africa ya dagobʋg ka dʋgid diib ka lɛm a onɛ sobid yaas. Yʋʋm tusa ayi ne piiga ne anii la, o gbaŋ kane an ye *yitnɛ Africa dukdugid ninini,* ka ba da pʋdi li ye dʋnia wusa diib dugib gbaŋ kane yaŋi kʋosi li mɛŋ be Gourmand Dunia wusa Dʋgib gbaŋ piini ka ba da maal China la. Gourmand Dunia wusa Dʋgib gbaŋ piini anɛ tɛŋgbaŋ wusa nyab ka ba piin diib bee daam dugib gbaŋ kanɛ gaad so wusa.

## Biilimin yʋma nɛ sakur
Ba da dʋa Mqwebu ne KwaZulu-Natal ya-datiʋŋ naarin amaa o nobignɛ Umlazi. O da zamis ne tolimtolim daasin yela Centec College, ka da die diib dugib gbaŋ City and Guilds of London Institute, ka zamisi dugid diib be diib ne daam dugib dim sakurin Morningside, Durban, ne Ballymaloe Cookery School be Ireland.

## Tʋʋm Zamisug
Mqwebu da tʋmnɛ bane kʋosid diib laadnam saan ka naam bas ka kɛŋ dʋgibin yʋma tusa ayi ne anu la. One sɔe Mzansi International Culinary Festival (MICF) ne Africa ne Europe laas taaba diib dugib yela, on da nan pu siiŋ ne Africa ne Europe laas taaba diib dugib la, o da tʋmne Janet's Restaurant be Kloof ne Zimbali Lodge.

## Tʋʋma
One da sɔb gbaŋ *yitnɛ Africa dukdugid ninini.* Gbaŋ wa paas Africa dim dugib gbana bedigɔ ni ka mɔr Africa zɛned nam amaa ka li dʋgib la bee li kɔ.

## Mɛŋ vʋm yela
O ane pʋa ka mɔr biribis ayi.

## Piini
Yʋm tusa ayi ne piiga ne anii- o gbaŋ la da di Gourmand Dunia wusa Dʋgib gbaŋ piini